text: Knivstik skyldes usikkerhed
  21 juli 2011 kl. 11.37
  Usikkerhed og manglende forståelse af konsekvenserne er beggrunden for kniv-tragedien i Sønderborg, siger lærer Richardt Nielsen, Sønderborg.
  - Det måtte ikke ske. Hvorfor sker sådan noget? Det sker, fordi der er så meget usikkerhed i de her unge mennesker. De aner ikke, hvad de skal gøre, siger Richard Nielsen, som arbejder med samme type unge. 
  - De får ikke ordentlig snakket  med nogen mennesker. Så det er dybt tragisk.
  
  Våben er næste skridt
  - Hvorfor tager en 13-årig en kniv med til sådan noget her?
  - Selve opgøret mand til mand om en pige er jo noget, vi har kendt i årtusinder. Men selve det at tage et våben med - det er sådan lige det næste skridt, der er sket. De tænker: Jeg tager lige et våben med , for det kunne jo være, at den anden også havde det. 
  - Og det sidste er, hvorfor stikker de? Og det handler om usikkerhed i sidste ende.
  - Ved en 13-årig hvad man kan med en kniv?
  - Ærligt talt nej. Jeg tror, at deres verden er forkvaklet i  forhold til computerspil  og blod og alt muligt. Jeg har selv set unge sidde og spille. Og det er ikke goddt for dem, siger Richardt Nielsen.
  